Informácia

 	 Ministerstvo zdravotníctva Slovenskej republiky v spolupráci so Všeobecnou zdravotnou poisťovňou, a. s. vypracovalo nasledovné zmeny a dodatky k jednotlivým ustanoveniam stanov spoločnosti:

1/ V Článku 7 bod 7.2. sa navrhujú nasledovné zmeny v týchto ustanoveniach:
- písm. c) sa medzi slovami riadnej, mimoriadnej vypúšťa čiarka a dopĺňa sa spojka „a“ a vypúšťa sa slovo „a priebežnej“,
- písm. e)   sa vypúšťa text „schválenie priebežnej správy“,                                            
- písm. m) sa vypúšťa celé pôvodné znenie a nahrádza sa nasledovným znením : „rozhodnutie o voľbe a odvolaní predsedu predstavenstva a generálneho riaditeľa spoločnosti z členov predstavenstva,
- písm. q) sa vypúšťa slovo „nehnuteľnému“ a nahrádza sa slovom „hnuteľnému“,
- písm. v) sa vypúšťa celé znenie odseku,
- doterajší odsek označený písm. w) sa označuje ako odsek v) a doterajší odsek označený písm. x) sa označuje ako odsek w),
- dopĺňa sa nový odsek x) schválenie predaja a nákupu akcií, obchodných podielov a podielov v iných subjektoch.

2/ V Článku 7 bod 7.4. sa dopĺňa nasledovný text:
d) ak je potrebné rozhodnutie valného zhromaždenia podľa bodu 7.2.

3/ V Článku 7 bod 7.6. sa vypúšťa celý text posledného odseku a nahrádza sa novými odsekmi : 
„ Predstavenstvo je povinné zaslať akcionárom spoločnosti materiály, ktoré majú byť predmetom rokovania valného zhromaždenia, najneskôr 15 dní pred konaním riadneho  resp. mimoriadneho valného zhromaždenia. 
Pozvánku na valné zhromaždenie, ako aj materiály, ktoré budú prerokúvané  na valnom zhromaždení, zasiela predstavenstvo v hore uvedených lehotách aj predsedovi dozornej rady.“ 
4/ V Článku 7 bod 7.7. sa vypúšťa celé pôvodné znenie a nahrádza sa novým znením : „ Ak má  byť na programe  valného zhromaždenia voľba členov orgánov spoločnosti, mená osôb, ktoré sa navrhujú za členov jednotlivých orgánov spoločnosti, musia byť akcionárovi poskytnuté na nahliadnutie  v sídle spoločnosti v  lehote určenej na zvolanie valného zhromaždenia. „

5/ V Článku 7 bod 7.8. v poslednej vete sa vypúšťa text „bodu 7.6.“ a nahrádza sa textom „ bodu 7.7.“. 

6/ V Článku 9 bod 9.2. sa navrhujú nasledovné zmeny:
- písm. j) vypúšťa sa pôvodný text a nahrádza sa nasledovným textom: „schvaľuje návrh rozpočtu, obchodno-finančného plánu a zásady odmeňovania“,
- písm. l) vypúšťa sa text „po predchádzajúcom súhlase úradu“,   
- písm. m)3 sa medzi slovami riadnej, mimoriadnej vypúšťa čiarka a dopĺňa sa spojka „a“ a vypúšťa sa v texte slovo „a priebežnú“,
- písm. m)5 sa vypúšťa celé znenie,
- písm. m)6 sa vypúšťa text „priebežnú správu“,
- písm. m)13 sa dopĺňa na koniec textu: „schválenie predaja a nákupu akcií, nákupu obchodných podielov a podielov v iných subjektoch“, 
- v odseku pod písm. m) sa doterajšie pododseky pôvodné pod 5 - 14 označujú ako 5 - 13,
- písm. p)3 sa vypúšťa „nájom“ a nahrádza sa slovom „prenájom“,
- dopĺňa sa nový odsek označený písm. r) s nasledovným znením: „schvaľovanie programu činnosti spoločnosti zameraného proti legalizácii príjmov z trestnej činnosti a jeho zmeny“.

7/ V Článku 9 bod 9.3. sa číslica „3“ vypúšťa a nahrádza sa číslicou „5“.

8/ V Článku 9 bod 9.5. sa celé pôvodné znenie vypúšťa a nahrádza sa nasledovným znením : „ Predsedu predstavenstva volí a odvoláva z členov predstavenstva valné zhromaždenie. Valné zhromaždenie zároveň rozhoduje v súlade s bodom 7.2., písm. m) stanov o voľbe a odvolaní generálneho riaditeľa spoločnosti z členov predstavenstva.“

9/ V článku 10 sa navrhujú nasledovné zmeny:
- bod 10.20 písm. c) sa vypúšťa slovo „nájom„ a nahrádza sa slovom „prenájom“,
- bod 10.21 písm. c) sa vypúšťa celé znenie,
- bod 10.21 písm. e) sa vypúšťa celé znenie,
- číslovanie odsekov v bode 10.21 sa analogicky posúva.

10/ V článku 11 bod 11.1. sa vypúšťa celé pôvodné znenie a nahrádza sa nasledovným znením : „Funkciu generálneho riaditeľa vykonáva člen predstavenstva, ktorého zvolilo valné zhromaždenie za generálneho riaditeľa v súlade s bodom 7.2., písm. m) stanov.“

11/ V Článku 14 sa navrhujú nasledovné zmeny: 
bod 14.4. sa dopĺňa nasledovne : „ písm. f) zisk bežného účtovného obdobia“
bod 14.7. sa vypúšťa celé pôvodné znenie a nahrádza sa nasledovným znení : „Spoločnosť tvorí zoznam poistencov čakajúcich na poskytnutie zdravotnej starostlivosti, ak by úhrada inej ako neodkladnej zdravotnej starostlivosti ohrozila zabezpečenie neodkladnej zdravotnej starostlivosti. Spoločnosť vedie zoznam poistencov čakajúcich na vhodný orgán, tkanivo alebo na vhodné bunky na účely transplantácie. „
bod 14.9. písm. c) sa vypúšťa celé znenie
- číslovanie odsekov v bode 14.9. sa analogicky posúva.
12/ V Článku 15 bod 15.1. v druhej vete sa medzi slovami riadnej, mimoriadnej vypúšťa čiarka a dopĺňa sa spojka „a“ a vypúšťa sa v texte slovo „a priebežnej“,

13/ V Článku 17 bod 17.3 písm. f) sa vypúšťa text „plán finančných tokov“     a nahrádza sa textom „plán práce a miezd“.   

9/ V Článku 20 bod 20.1. sa celé pôvodné znenie vypúšťa a nahrádza sa nasledovným znením : „ Vo všetkých veciach  zaväzujúcich spoločnosť je oprávnený konať člen predstavenstva, ktorý je generálnym riaditeľom spoločnosti, samostatne alebo dvaja členovia predstavenstva spoločne.“